สวัสดีค่ะ หนูอยากทราบว่า หนูควรหยุดกินเลยมั้ยคะ เพราะว่ามันมีอาการ คลื่นไส้ เบื่ออาการทั้งวันเลยค่ะ หนูเพิ่งเคยกินครั้งแรกด้วย ได้4วันแล้วค่ะ แถมวันนี้มีอาเจียน พอจะมีวิธีแก้ไหมคะ
สวัสดีค่ะ ผลข้างเคียงของการทานยาคุมกำเนิดนั้น อาจทำให้มีอาการคลื่นไส้ อาเจียน ปวดหัว เวียนหัว ปวดท้อง เจ็บเต้านม เป็นต้น โดยหากมีอาการเกิดขึ้น โดยส่วนใหญ่ก็จะเป็นในช่วงแรกของการทานยา หลังจากนั้น อาการก็จะค่อยๆ ดีขึ้นและมักหายไปได้เองค่ะดังนั้น หากเพิ่งทานยาคุมกำเนิดมา 4 วัน แล้วมีอาการคลื่นไส้ เบื่ออาหาร อาเจียนเกิดขึ้น อาจลองทานต่อเนื่องไปอีกซักระยะก่อน อาการอาจดีขึ้น แต่หากทานต่อเนื่องไปอีกหลายวันแล้ว อาการยังไม่ดีขึ้น ก็อาจต้องพิจารณาหยุดทานยาคุมกำเนิด และอาจลองเปลี่ยนยี่ห้อดู โดยเลือกเป็นชนิดที่มีฮอร์โมนต่ำลง อาจทำให้เกิดผลข้างเคียงลดลงได้ค่ะส่วนการบรรเทาอาการ คือการทานยาคุมพร้อมกับอาหาร อาจช่วยลดอาการคลื่นไส้ อาเจียนลงได้ แต่ไม่ควรทานพร้อมชา กาแฟ น้ำอัดลม แอลกอฮอล์ เพราะอาจยิ่งทำให้ปวดท้องได้ จากการที่เครื่องดื่มเหล่านี้ไปกระตุ้นการหลั่งน้ำย่อยค่ะทั้งนี้ หากการอาเจียนเกิดขึ้นภายในไม่เกิน 30 นาทีหลังจากที่ทานยาคุมไป ยาคุมอาจยังไม่ได้ถูกย่อยและดูดซึม ดังนั้น อาจต้องทานซ้ำไปอีก 1 เม็ด เพื่อให้ประสิทธิภาพไม่ลดลงไปค่ะ